കെയര്ഹോമില് വളര്ത്തുമൃഗങ്ങളെ അനുവദിക്കില്ല, രണ്ടുവര്ഷത്തെ വേര്പാടിനുശേഷം അവര് കണ്ടുമുട്ടി ഓമനമൃഗങ്ങളെpets പലപ്പോഴും നാം നമ്മുടെ വീട്ടിലെ ഒരു അംഗമായി തന്നെയാണ് കാണുന്നത്. അങ്ങനെയുള്ള അവയുമായി വേര്പെട്ട് നില്ക്കേണ്ടി വരുന്നത് നമുക്ക് വലിയ വേദന തന്നെ തന്നേക്കാം. ഇവിടെ ഒരാള് രണ്ട് വര്ഷം കെയര്ഹോമില് താമസിച്ചു വന്നതിന് ശേഷം തന്റെ പ്രിയപ്പെട്ട നായയുമായി ഒത്ത് ചേര്ന്നിരിക്കുകയാണ്. 73 വയസ്സുള്ള ലോറന്സ് നൈറ്റിനെ Lawrence Knight ഡിമെന്ഷ്യdementia ബാധിച്ചതിനെ തുടര്ന്നാണ് 2019 ല് മാഞ്ചസ്റ്ററിലെ ഒരു വീട്ടില് പ്രവേശിപ്പിച്ചത്. എന്നാല്, അവിടെ മൃഗങ്ങള് അനുവദനീയമായിരുന്നില്ല. അതുകൊണ്ട് അദ്ദേഹത്തിന്റെ പ്രിയപ്പെട്ട ഗോള്ഡന് ലാബ്രഡോറായ മില്ലിയെ ഒരു താല്ക്കാലിക അഭയകേന്ദ്രത്തിലാക്കേണ്ടി വന്നു. എന്നാല്, കോര്ട്ട് ഓഫ് പ്രൊട്ടക്ഷന് ഹിയറിംഗുകള്ക്ക് ശേഷം, ലോറന്സും മില്ലിയും ഒരുമിച്ച് തടാകക്കരയിലെ ഒരു കെയര് ഹോമിലേക്ക് മാറി. ലോറന്സിന് മില്ലിയെ ഒരുമിച്ച് താമസിപ്പിക്കാനാവാത്തതുകൊണ്ട് ആദ്യം താമസിച്ചിരുന്ന കെയര്ഹോമിനെ അദ്ദേഹം എതിര്ത്തിരുന്നു. എന്നാല്, പിന്നീട് അദ്ദേഹത്തിന്റെ നിയമസംഘം മാഞ്ചസ്റ്ററിലെ ലേക്സൈഡ് നഴ്സിംഗ് ഹോമില് മിലിക്ക് വീണ്ടും താമസിക്കാന് കഴിയുന്ന വിധത്തില് ഇടം കണ്ടെത്തുകയായിരുന്നു. ഇര്വിന് മിച്ചലില് നിന്നുള്ള എലിസബത്ത് റിഡ്ലി പറഞ്ഞു: രണ്ട് വര്ഷം മുമ്ബ് ലോറന്സിനെ കെയര് ഹോമില് പ്രവേശിപ്പിച്ചപ്പോള്, മിലിയെ കൂടെ കൊണ്ടുപോകാന് കഴിയാത്തതില് അദ്ദേഹം അങ്ങേയറ്റം അസ്വസ്ഥനായിരുന്നു. ഭാര്യയുടെ മരണശേഷം, ലോറന്സിന് അദ്ദേഹത്തെ കാണാന് കൂടുതല് കുടുംബാംഗങ്ങളോ സുഹൃത്തുക്കളോ ഇല്ലായിരുന്നു, അതിനാല് മില്ലിയ്ക്ക് അദ്ദേഹം വലിയ പ്രാധാന്യം നല്കിയിരുന്നു. പകര്ച്ചവ്യാധി കാരണം, ലോറന്സും മില്ലിക്കും തമ്മില് കാണാനും പറ്റാതെയായി, പക്ഷേ ഇപ്പോള് അവളും ലോറന്സും ഒരു തടാകത്തിന് സമീപം താമസിക്കുന്നു, അവിടെ അവള്ക്ക് ആവശ്യമുള്ളത്ര ഓടാനും ചാടാനും ഒക്കെ കഴിയും. ലേക്സൈഡ് നഴ്സിംഗ് ഹോമിന്റെ മാനേജര് ഗെയില് ഹോവാര്ഡ് കൂട്ടിച്ചേര്ത്തു: ഇവിടെ വന്നതിനുശേഷം മില്ലി ലേക്സൈഡ് കുടുംബത്തിന്റെ ഭാഗമായിത്തീര്ന്നു, കൂടാതെ വീട്ടിലെ എല്ലാ താമസക്കാര്ക്കും അവള് സന്തോഷം നല്കുന്നു.